आढ़तिया एसो. ने लगाया आखों का चैकअप एवं आप्रेशन शिविर
फाजिल्का|आढ़तिया एसोसिएशनफाजिल्का द्वारा चौधरी देवी लाल सिहाग की याद में जगदंबा चेरिटेबल आई अस्पताल श्री गंगानगर के सहयोग से आज स्थानीय अडीशनल अनाज मंडी में आखों का चैकअप एवं आप्रेशन शिविर लगाया गया। शिविर में ईशा कालिया मुख्यातिथि के रूप में शामिल हुए। संबोधित करते हुए जिलाधीश ईशा कालिया ने आढ़तिया एसोसिएशन द्वारा जरूरतमंदों के लिए आंखों के चैकअप ओर आप्रेशन शिविर लगाए जाने की प्रशंसा की। जानकारी देते हुए एसोसिएशन के अध्यक्ष केवल कृष्ण चौधरी, सुनील कक्कड़, पुरुषोत्तम सेठी, राकेश धूडिय़ा ने बताया कि आज लगाए गए आंखों के चैकअप शिविर में जगदंबा चेरिटेबल आई अस्पताल के नेत्र विशेषज्ञ डॉ. निखिल दीक्षित, डॉ. अभिषेक अग्रवाल डॉ. रोहिनी गोदारा द्वारा 2150 रोगियों की जांच की गई। जिसमें से लगभग 670 रोगी आप्रेशन योग्य पाए गए। शिविर में रोशन लाल, अबनाश, रवि भूषण, सुरिन्द्र, सुभाष चंद्र, सुरिन्द्र, श्रीनिवास बिहानी, दया कृष्ण, ओम प्रकाश ने सहयोग किया।
शिविर में जांच करते हुए डाक्टर।
awa_Deva hin_Deva hin_Deva